text: Azərbaycan Şəkər İstehsalat Birliyi həm İmişli rayonu, həm də yaxın rayonların məşğulluğuna da öz töhfəsini verir. Regionda yüzlərlə vətəndaş xammal və hazır məhsulların nəqliyyatı sektorunda işlə məşğuldur. Şəkər çuğunduru əkilən sahələrdə minlərlə işçi və kənd təsərrüfatı texnikası işləyir. Müəssisədə təqribən 1000 nəfər daimi iş yeri ilə təmin olunub. Bundan əlavə çuğundur mövsümündə 200–300 nəfər işçi mövsümlük olaraq işə götürülür.